DECRETO 150/2005, do 26 de maio, polo que se acorda a cesión en propiedade, a título gratuíto, do predio número 272, da zona de concentración parcelaria de Lourenzá (Lourenzá-Lugo).
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 08/06/2005

O artigo 31.3º da Lei 12/2001, do 10 de setembro, de modificación da de concentración parcelaria para Galicia, sinala que a consellería competente en materia de agricultura está autorizada a exercer as funcións dominicais sobre o fondo de terras segundo o establecido na lexislación patrimonial, sen prexuízo do informe previo da Consellería de Economía e Facenda para os actos de disposición sobre bens inmobles.
O Concello de Lourenzá solicitou a cesión en propiedade dun inmoble situado no seu termo municipal, o predio sobrante nº 272 da zona de concentración parcelaria de Lourenzá norte (Lourenzá),
que pertence á Comunidade Autónoma de Galicia en virtude do disposto no artigo 31 da Lei 10/1985, de concentración parcelaria para Galicia.
Por orde da Consellería de Política Agroalimenteria e Desenvolvemento Rural do 21 de marzo de 2005 (DOG nº 82, do 29 de abril) declarouse a alienabilidade do antedito inmoble.
A Secretaría Xeral da Consellería de Política Agroalimentaria e Desenvolvemento Rural tramitou o expediente de cesión de acordo co previsto nos artigos 83 e seguintes do Regulamento que desenvolve a Lei 3/1985, do 12 de abril, do patrimonio da Comunidade Autónoma de Galicia.
Por todo o exposto, de conformidade coa proposta do conselleiro de Política Agroalimentaria e Desenvolvemento Rural e logo de deliberación do Consello da Xunta de Galicia, na súa reunión do día vinte e seis de maio de dous mil cinco,
DISPOÑO:
Artigo 1º
Acórdase a cesión en propiedade, a título gratuíto, a favor do Concello de Lourenzá do seguinte ben inmoble:
1. Predio nº 272 da zona de concentración parcelaria de Lourenzá norte, concello de Lourenzá, que ten unha superficie de 6.835 m, que estrema: norte, camiño; sur, camiño; leste, Teresa Moirón Tiagonce (271) e oeste, María Oliva Rodríguez Pérez. Inscrito no Rexistro da Propiedade de Mondoñedo no tomo 696, libro 82, folio 92, predio nº 9320.
Artigo 2º
A cesión en propiedade relacionada no artigo anterior queda sometida ás seguintes cláusulas:
a) O fin da cesión será a permuta do predio nº 272 por outro dun terceiro para a construción dunha área recreativa.
b) A potestade de reversión que o artigo 87 do regulamento para a execución da Lei 3/1985, do 12 de abril, do patrimonio da Comunidade Autónoma galega, lle atribúe a esta Administración será aplicable non só no caso de non producirse a permuta de bens, senón que de producirse esta recaerá na parcela así adquirida, para o caso de non ser dedicada á finalidade última para a que foi solicitada esta cesión, a instalación dunha área recreativa.
c) A cesión formalizarase mediante escritura pública, debendo constar nela os acordos de cesión e as aceptacións do cesionario, sendo os custos de outorgamento de conta do cesionario, así como os impostos derivados da transmisión, incluído, se o houbese, o de incremento de valor de terreos.
Disposición derradeira
A Consellería de Política Agroalimentaria e Desenvolvemento Rural, a través da Secretaría Xeral, rea
lizará os trámites necesarios para a efectividade de canto se dispón no presente decreto.
Santiago de Compostela, vinte e seis de maio de dous mil cinco.
Manuel Fraga Iribarne
Presidente
José Antonio Santiso Miramontes
Conselleiro de Política Agroalimentaria e Desenvolvemento Rural
CONSELLERÍA DE CULTURA, COMUNICACIÓN SOCIAL
E TURISMO